SVI พุ่ง 6% โบรกฯชูเป้า 6.30 บ. คาดกำไร Q3 โตแกร่ง หลังยอดขาย-GMP สูงขึ้น
SVI พุ่ง 6% โบรกฯคาดกำไร Q3 โตแกร่ง จากยอดขายและ GPM ที่สูงขึ้นจากค่าเงินบาทที่อ่อนค่าและการปรับเพิ่ม ASP อีกทั้งเตรียมซื้อกิจการ TPT หนุนธุรกิจ แนะนำ “ซื้อ” ราคาเป้าหมาย 6.30 บ.
19 ต.ค. 2564

ผู้สื่อข่าวรายงานว่าวันนี้ (19 ต.ค. 2564) ราคาหุ้น บริษัท เอสวีไอ จำกัด (มหาชน) หรือ SVI ณ เวลา 12:15 น. อยู่ที่ระดับ 5.55 บาท เพิ่มขึ้น 0.30 บาท หรือ 5.71% โดยทำจุดสูงสุดที่ 5.60 บาท และทำจุดต่ำสุดที่ 5.20 บาท ด้วยมูลค่าการซื้อขาย 131.89 ล้านบาท

บล.กสิกรไทย ระบุในบทวิเคราะห์ (18 ต.ค. 2564) โดยคาด SVI จะรายงานกําไรไตรมาส 3/2564 เพิ่มขึ้น 8.40% จากงวดเดียวกันของปีก่อน และเพิ่มขึ้น 31% จากไตรมาสก่อน จากยอดขายและ GPM ที่สูงขึ้นจากค่าเงินบาทที่อ่อนค่าและการปรับเพิ่ม ASP นอกจากนี้บริษัทเตรียมซื้อกิจการ TPT ซึ่งจะช่วยในการผลิต-ลดต้นทุนการผลิตและขยายฐานลูกค้าญี่ปุ่นเพิ่มเติม แนะนำ “ซื้อ” ราคาเป้าหมาย 6.30 บาท
 